CELEX: 32004L0076
Language: el
Date: 2004-04-29 00:00:00
Title: ΟΔΗΓΙΑ 2004/76/ΕΚ ΤΟΥ ΣΥΜΒΟΥΛΙΟΥ ΤΗΣ 29.4.2004 ΓΙΑ ΤΗΝ ΤΡΟΠΟΠΟΊΗΣΗ ΤΗΣ ΟΔΗΓΊΑΣ 2003/49/ΕΚ ΜΕ ΣΤΟΧΟ ΤΗ ΔΥΝΑΤΟΤΗΤΑ ΓΙΑ ΟΡΙΣΜΕΝΑ ΚΡΆΤΗ ΜΕΛΗ ΝΑ ΕΠΙΒΆΛΛΟΥΝ ΜΕΤΑΒΑΤΙΚΕΣ ΠΕΡΙΌΔΟΥΣ ΌΣΟΝ ΑΦΟΡΆ ΤΗΝ ΕΦΑΡΜΟΓΉ ΤΟΥ ΚΟΙΝΟΎ ΣΥΣΤΗΜΑΤΟΣ ΦΟΡΟΛΌΓΗΣΗΣ ΤΩΝ ΤΟΚΩΝ ΚΑΙ ΔΙΚΑΙΩΜΆΤΩΝ ΠΟΥ ΚΑΤΑΒΆΛΛΟΝΤΑΙ ΜΕΤΑΞΎ ΣΥΝΔΕΔΕΜΕΝΩΝ ΕΤΑΙΡΙΏΝ ΔΙΑΦΟΡΕΤΙΚΏΝ ΚΡΑΤΩΝ ΜΕΛΏΝ

30.4.2004        EL Επίσηµη Εφηµερίδα της Ευρωπαϊκής Ένωσης                       L 157/ 106
_______________________________________________________________________________
                         Ο∆ΗΓΙΑ 2004/76/ΕΚ ΤΟΥ ΣΥΜΒΟΥΛΙΟΥ
                                        Της 29.4.2004
για την τροποποίηση της οδηγίας 2003/49/ΕΚ µε στόχο τη δυνατότητα για ορισµένα κράτη µέλη να
      επιβάλλουν µεταβατικές περιόδους όσον αφορά την εφαρµογή του κοινού συστήµατος
   φορολόγησης των τόκων και δικαιωµάτων που καταβάλλονται µεταξύ συνδεδεµένων εταιριών
                                 διαφορετικών κρατών µελών
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη περί ιδρύσεως της Ευρωπαϊκής Κοινότητας και ιδίως το άρθρο 94 αυτής,
την πρόταση της Επιτροπής1,
τη γνώµη του Ευρωπαϊκού Κοινοβουλίου2,
τη γνώµη της Ευρωπαϊκής Οικονοµικής και Κοινωνικής Επιτροπής3,
1
      ΕΕ C
2
      ΕΕ C
3
      ΕΕ C
 ---pagebreak--- 30.4.2004         EL Επίσηµη Εφηµερίδα της Ευρωπαϊκής Ένωσης                        L 157/ 107
_______________________________________________________________________________
Εκτιµώντας τα εξής:
(1)   Η οδηγία του Συµβουλίου 2003/49/EΚ της 3ης Ιουνίου 2003 για την καθιέρωση ενός κοινού
      καθεστώτος φορολόγησης των τόκων και δικαιωµάτων που καταβάλλονται µεταξύ
      διαφορετικών κρατών µελών1 προβλέπει την κατάργηση της φορολόγησης των εν λόγω
      πληρωµών στα κράτη µέλη στα οποία ανακύπτουν, αλλά διασφαλίζει επίσης ότι οι πληρωµές
      αυτές θα φορολογούνται µόνον άπαξ σε κάποιο κράτος µέλος.
(2)   Η εφαρµογή της οδηγίας 2003/49/EΚ ενδέχεται να προκαλέσει δηµοσιονοµικές δυσκολίες
      στη ∆ηµοκρατία της Τσεχίας, στη Λετονία, στη Λιθουανία, στην Πολωνία και στη Σλοβακία
      λαµβανοµένων υπόψη των συντελεστών για τους φόρους που επιβάλλονται στην πηγή βάσει
      της εθνικής νοµοθεσίας και των φορολογικών συµβάσεων σχετικά µε το εισόδηµα και την
      ακίνητη περιουσία και τα σχετικά φορολογικά έσοδα.
(3)   Για τον λόγο αυτό θα πρέπει να επιτραπεί στα εν λόγω υπό προσχώρηση κράτη, προσωρινά,
      µέχρι την ηµεροµηνία έναρξης της ισχύος που προβλέπεται µε το άρθρο 17, παράγραφοι 2
      και 3 της οδηγίας του Συµβουλίου 2003/48/EΚ της 3ης Ιουνίου 2003 σχετικά µε την
      φορολόγηση των τόκων από τις καταθέσεις2 να µην εφαρµόζουν ορισµένες από τις διατάξεις
      της οδηγίας 2003/49/ΕΚ οι οποίες αφορούν, στην περίπτωση της Λετονίας και της
      Λιθουανίας, πληρωµές τόκων και δικαιωµάτων, και, στην περίπτωση της Τσεχίας, της
      Πολωνίας και της Σλοβακίας, µόνο πληρωµές σε σχέση µε δικαιώµατα.
(4)   Το µέτρο που θεσπίζεται µε την παρούσα οδηγία δεν αποτελεί προσαρµογή κατά την έννοια
      του άρθρου 57 της πράξης προσχώρησης του 2003.
1
      ΕΕ L 157, 26.6.2003, σ. 49.
2
      ΕΕ L 157, 26.6.2003, σ. 38.
 ---pagebreak--- 30.4.2004        EL Επίσηµη Εφηµερίδα της Ευρωπαϊκής Ένωσης                          L 157/ 108
_______________________________________________________________________________
(5)   ∆εδοµένου ότι τα κράτη µέλη είναι υποχρεωµένα να προβαίνουν σε πίστωση των φόρων που
      παρακρατούνται από τόκους και δικαιώµατα είναι αναγκαίο να διασφαλισθεί ότι η παρούσα
      οδηγία θα µεταφερθεί στο εσωτερικό δίκαιο έως την έναρξη της ισχύος της πράξης
      προσχώρησης του 2003.
(6)   Οι διατάξεις της παρούσας οδηγίας πρέπει να τύχουν εφαρµογής από την ηµεροµηνία της
      προσχωρήσεως των νέων κρατών µελών. Το επείγον του θέµατος δικαιολογεί την
      παρέκκλιση από την περίοδο έξι εβδοµάδων που προβλέπεται µε το σηµείο Ι.3 του
      Πρωτοκόλλου σχετικά µε το ρόλο των εθνικών κοινοβουλίων στην Ευρωπαϊκή Ένωση,
ΕΞΕ∆ΩΣΕ ΤΗΝ ΠΑΡΟΥΣΑ Ο∆ΗΓΙΑ:
                                           Άρθρο 1
Το άρθρο 6 της οδηγίας 2003/49/EΚ τροποποιείται ως εξής:
1)    Ο τίτλος αντικαθίσταται ως εξής:
 «Μεταβατικές διατάξεις για την ∆ηµοκρατία της Τσεχίας, την Ελλάδα, την Ισπανία, την Λετονία,
                 την Λιθουανία, την Πολωνία, την Πορτογαλία και την Σλοβακία»
 ---pagebreak--- 30.4.2004        EL Επίσηµη Εφηµερίδα της Ευρωπαϊκής Ένωσης                         L 157/ 109
_______________________________________________________________________________
2)    Οι παράγραφοι 1, 2 και 3 αντικαθίστανται από το εξής κείµενο:
      «1.  Η Ελλάδα, η Λετονία, η Πολωνία και η Πορτογαλία έχουν τη δυνατότητα να µην
           εφαρµόζουν τις διατάξεις του άρθρου 1 µέχρι την ηµεροµηνία εφαρµογής που αναφέρει
           το άρθρο 17 παράγραφοι 2 και 3 της οδηγίας 2003/48/ΕΚ του Συµβουλίου, της 3ης
           Ιουνίου 2003, για τη φορολογία του εισοδήµατος εξ’ αποταµιεύσεων υπό µορφή
           τόκων*. Κατά τη διάρκεια µεταβατικής περιόδου οκτώ ετών από την ανωτέρω
           ηµεροµηνία, ο συντελεστής του φόρου επί των τόκων και των δικαιωµάτων που
           καταβάλλονται προς συνδεδεµένη εταιρεία άλλου κράτους µέλους ή προς µόνιµη
           εγκατάσταση, ευρισκόµενη σε άλλο κράτος µέλος, συνδεδεµένης εταιρείας κράτους
           µέλους δεν επιτρέπεται να υπερβαίνει το 10% κατά τα πρώτα τέσσερα έτη και το 5%
           κατά τα τελευταία τέσσερα έτη.
           Η Λιθουανία εξουσιοδοτείται να µην εφαρµόσει τις διατάξεις του άρθρου 1 µέχρι την
           ηµεροµηνία έναρξης της ισχύος, που προβλέπεται από το άρθρο 17 παράγραφοι 2 και 3
           της οδηγίας του Συµβουλίου 2003/48/EΚ της 3ης Ιουνίου 2003 σχετικά µε την
           φορολόγηση του τόκου των καταθέσεων**. Κατά τη διάρκεια µεταβατικής περιόδου
           έξι ετών, από την ανωτέρω ηµεροµηνία, ο συντελεστής του φόρου επί των τόκων και
           των δικαιωµάτων που καταβάλλονται προς συνδεδεµένη εταιρία άλλου κράτους µέλους
           ή προς µόνιµη εγκατάσταση, ευρισκόµενη σε άλλο κράτος µέλος, συνδεδεµένης
           εταιρίας κράτους µέλους δεν πρέπει να υπερβαίνει το 10%. Ο συντελεστής του φόρου
           επί των τόκων που καταβάλλονται προς συνδεδεµένη εταιρία άλλου κράτους µέλους ή
           προς µόνιµη εγκατάσταση ευρισκόµενη σε άλλο κράτος δεν µπορεί να υπερβαίνει το
           10% κατά τα τέσσερα πρώτα έτη της µεταβατικής περιόδου των έξη ετών· κατά τα δύο
           επόµενα έτη, δε, ο συντελεστής του φόρου επί των εν λόγω τόκων δεν πρέπει να
           υπερβαίνει το 5%.
 ---pagebreak--- 30.4.2004       EL Επίσηµη Εφηµερίδα της Ευρωπαϊκής Ένωσης                          L 157/ 110
_______________________________________________________________________________
          Η Ισπανία και η ∆ηµοκρατία της Τσεχίας, έχουν τη δυνατότητα, όσον αφορά τα
          δικαιώµατα, να µην εφαρµόζουν τις διατάξεις του άρθρου 1 έως την ηµεροµηνία
          έναρξης της ισχύος της οδηγίας 2003/48/EΚ, που προβλέπεται από το άρθρο της 17
          παράγραφοι 2 και 3. Κατά τη διάρκεια µεταβατικής περιόδου διάρκειας έξι ετών από
          την προαναφερόµενη ηµεροµηνία ο συντελεστής του φόρου επί δικαιωµάτων που
          καταβάλλονται προς συνδεδεµένη εταιρία άλλου κράτους µέλους ή προς µόνιµη
          εγκατάσταση, ευρισκόµενη σε άλλο κράτος µέλος, συνδεδεµένης εταιρίας κράτους
          µέλους δεν πρέπει να υπερβαίνει το 10%. Η Σλοβακία έχει τη δυνατότητα, όσον αφορά
          τα δικαιώµατα, να µην εφαρµόζει τις διατάξεις του άρθρου 1 κατά τη διάρκεια
          µεταβατικής περιόδου 2 ετών, που θα αρχίσει την 1η Μαΐου 2004.
          Οι εν λόγω µεταβατικές διατάξεις εντούτοις ισχύουν υπό τον όρο ότι θα συνεχίσουν να
          επιβάλλονται χαµηλότεροι συντελεστές φόρου από τους προβλεπόµενους από την
          πρώτη, δεύτερη, τρίτη και τέταρτη υποπαράγραφο των διµερών συµβάσεων που έχουν
          συναφθεί ανάµεσα στην Τσεχία, την Ελλάδα, την Ισπανία, τη Λετονία, τη Λιθουανία,
          την Πορτογαλία ή τη Σλοβακία και τα άλλα κράτη µέλη. Πριν το τέλος των
          µεταβατικών περιόδων που προβλέπονται στην παρούσα παράγραφο το Συµβούλιο
          µπορεί να αποφασίσει οµόφωνα, µετά από πρόταση της Επιτροπής, την πιθανή τους
          παράταση.
      2.  Οσάκις εταιρεία κράτους µέλους ή µόνιµη εγκατάσταση, ευρισκόµενη στο εν λόγω
          κράτος µέλος, εταιρείας κράτους µέλους :
          −     εισπράττει τόκους ή δικαιώµατα από συνδεδεµένη εταιρεία της Ελλάδας, της
                Λετονίας, της Λιθουανίας, της Πολωνίας ή της Πορτογαλίας,
          −     εισπράττει δικαιώµατα από συνδεδεµένη εταιρεία της ∆ηµοκρατίας της Τσεχίας,
                της Ισπανίας ή της Σλοβακίας,
 ---pagebreak--- 30.4.2004      EL Επίσηµη Εφηµερίδα της Ευρωπαϊκής Ένωσης                         L 157/ 111
_______________________________________________________________________________
          −    εισπράττει τόκους ή δικαιώµατα από µόνιµη εγκατάσταση, ευρισκόµενη στην
               Ελλάδα, τη Λετονία, τη Λιθουανία, την Πολωνία ή την Πορτογαλία,
               συνδεδεµένης εταιρείας κράτους µέλους, ή
          −    εισπράττει δικαιώµατα από µόνιµη εγκατάσταση ευρισκόµενη στη ∆ηµοκρατία
               της Τσεχίας, την Ισπανία ή τη Σλοβακία συνδεδεµένης εταιρείας κράτους µέλους,
          το πρώτο κράτος µέλος επιτρέπει την έκπτωση ποσού ίσου προς τον φόρο που
          καταβάλλεται στη ∆ηµοκρατία της Τσεχίας, την Ελλάδα, την Ισπανία, τη Λετονία, τη
          Λιθουανία, την Πολωνία, την Πορτογαλία ή τη Σλοβακία, κατά τα προβλεπόµενα στην
          παράγραφο 1, για το εισόδηµα αυτό από τον φόρο εισοδήµατος της εταιρείας ή της
          µόνιµης εγκατάστασης που έλαβε το συγκεκριµένο εισόδηµα.
      3.  Η έκπτωση που προβλέπεται στην παράγραφο 2 δεν µπορεί να υπερβαίνει το εκάστοτε
          χαµηλότερο από τα δύο ποσά :
          α)   τον φόρο επί του εισοδήµατος αυτού που είναι πληρωτέος στη ∆ηµοκρατία της
               Τσεχίας, την Ελλάδα, την Ισπανία, τη Λετονία, τη Λιθουανία, την Πολωνία, την
               Πορτογαλία ή τη Σλοβακία, βάσει της παραγράφου 1, ή
          β)   το τµήµα εκείνο του φόρου εισοδήµατος της εταιρείας ή της µόνιµης
               εγκατάστασης που εισέπραξε τους τόκους ή τα δικαιώµατα, όπως υπολογίζεται
               πριν από την πραγµατοποίηση της έκπτωσης, το οποίο αναλογεί στις
               συγκεκριµένες πληρωµές βάσει της εσωτερικής νοµοθεσίας του κράτους µέλους
               της εταιρείας ή της µόνιµης εγκατάστασης.
          _______________
          *    L 157, 26.6.2003, σ. 38.
          ** L 157, 26.6.2003, σ. 38».
 ---pagebreak--- 30.4.2004         EL Επίσηµη Εφηµερίδα της Ευρωπαϊκής Ένωσης                          L 157/ 112
_______________________________________________________________________________
                                            Άρθρο 2
1.    Τα κράτη µέλη θέτουν σε ισχύ τις απαραίτητες νοµοθετικές, κανονιστικές και διοικητικές
διατάξεις για τη συµµόρφωσή τους προς την παρούσα οδηγία από την έναρξη της ισχύος της.
∆ιαβιβάζουν αµελλητί στην Επιτροπή το κείµενο των διατάξεων αυτών µαζί µε πίνακα αντιστοιχίας
των εν λόγω διατάξεων προς τις διατάξεις της παρούσας οδηγίας.
Όταν τα κράτη µέλη θεσπίσουν τις διατάξεις αυτές, θα περιλαµβάνουν αναφορά στην παρούσα
οδηγία ή τις συνοδεύουν µε την εν λόγω αναφορά επ’ ευκαιρία της επίσηµης δηµοσίευσής τους. Τα
κράτη µέλη καθορίζουν τους κανόνες της αναφοράς αυτής.
2.    Τα κράτη µέλη γνωστοποιούν στην Επιτροπή το κείµενο των κυριότερων διατάξεων εθνικού
δικαίου που θεσπίζουν στον τοµέα που διέπεται από την παρούσα οδηγία.
                                            Άρθρο 3
Η παρούσα οδηγία τίθεται σε ισχύ την ηµέρα και υπό τη προϋπόθεση της έναρξης ισχύος της
Συνθήκης προσχώρησης της ∆ηµοκρατίας της Τσεχίας, της Εσθονίας, της Κύπρου, της Λετονίας,
της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας.
 ---pagebreak--- 30.4.2004      EL Επίσηµη Εφηµερίδα της Ευρωπαϊκής Ένωσης               L 157/ 113
_______________________________________________________________________________
                                         Άρθρο 4
Η παρούσα οδηγία απευθύνεται στα κράτη µέλη.
Λουξεµβούργο 29.4.2004.
                                                       Για το Συµβούλιο
                                                          Ο Πρόεδρος
                                                       M. McDOWELL